पाएं अपने शहर की ताज़ा ख़बरें और फ्री ई-पेपरडाउनलोड करें
कैलाश पार्क के पास लाॅकडाउन में कुत्ते को घुमा रहे एक रिटायर्ड डीएसपी के बेटे को गिरफ्तार कर अस्थायी जेल भेजा गया है। मामला मंगलवार का है, जब रिटायर्ड डीएसपी मीणा का बेटा अनिकेत मीणा अपने कुत्ते को घुमा रहा था। एएसआई अंतरसिंह सोलंकी का कहना है अनिकेत बिना मास्क लगाए अपने घर से काफी दूर निकल आया था। वह पहले भी बिना मास्क घूमता दिखा तब समझाया था कि जल्दी घुमा लिया करो।
चार दिन से ऐसा कर रहा था। फिर भी वह घर से काफी दूर दूसरी गलियों में कुत्ते को घुमा रहा था। उसे थाने लाए तो उसकी पत्नी भी आ गई, तब कुत्ता उसे सौंपकर आरोपी को अस्थायी जेल भेज दिया। अनिकेत का कहना है कुत्ते को सुबह-शाम फ्रेश करवाने के लिए घुमाना पड़ता है। मैं मास्क लगाकर ही घूमता हूं।
कोविड पेशेंट का पता चला तो बस से उतारा
कनाड़िया पुलिस ने बंगाली चौराहे पर घूम रहे ऐसे व्यक्ति को पकड़ा, जो कोरोना संक्रमित था। आरोपी का कहना था वह मजदूरों को पेमेंट देने जा रहा है, लेकिन पुलिस ने उसे पकड़कर सिटी बस में बैठा दिया। बाद में उसके कोविड पेशेंट होने का पता चला तो उसे बस से उतार दिया और कोविड डॉक्टरों के हवाले कर दिया। उधर, लसूड़िया पुलिस ने 50 से ज्यादा मजदूरों को अस्थायी जेल भेजा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn